เรื่องร้องเรียน (ถนน,ท่อระบายน้ำ,ความปลอดภัย,คลอง,ความสะอาด,สัตว์จรจัด,กีดขวาง,น้ำท่วม) วันที่ 2022-07-21 06:27:05 — แขวงทรายกองดินใต้ เขตคลองสามวา กรุงเทพมหานคร
ประชาร่วมใจ 43 คลองสามวา

ได้ทำการร้องเรียนกับทางเขตถึงปัญหาการไม่จัดการสาธารณูประการ การย้ายชุมชนเข้ามาอยู่ในซอย 43 แต่ไม่ยอมควบคุมดูแล แต่กลับไม่มีการดำเนินการคืบหน้าเป็นเวลาหลายปีแล้ว มีการส่งเทศกิจมา ถ่ายรูป แล้วก็ไม่มีอะไรเพิ่มเติม เป็นเช่นนี้ทุกครั้งที่ร้องเรียน

การย้ายปัญหาจากพื้นที่หนึ่ง มาทิ้งไว้อีกที่หนึ่ง ไม่ใช่การแก้ปัญหาที่ยั่งยืน

จากการที่ กทม ย้ายชุมชนมาตั้งอาศัยในบริเวณบึงนายพล ซอยประชาร่วมใจ 43 แต่กลับไม่มีการวางระบบรากฐาน และสาธารณูประการขั้นพื้นฐานให้รองรับจำนวนการเพิ่มขึ้นของประชากรในพื้นที่

ไม่มีการสร้างท่อระบายน้ำเพื่อรองรับบ้านอีกหลายหลังคาครัวเรือน
ไม่มีแสงสว่างเพียงพอ
ไม่มีกรจัดการและควบคุมการก่อสร้างต่อเติมบ้านเรือน
ไม่มีการจัดสรรบริเวณส่วนร่วมทำให้มีการจอดรถทั้ง 2 ฝั่งกีดขวางการเดินทาง
ไม่มีการจัดการขยะที่เพียงพอต่อจำนวนบ้านที่เพิ่มขึ้น
มีรถใหญ่วิ่งก่อสร้างตลอดทำถนนพังเสียหาย


ข้าพเจ้าทำการร้องเรียนมาตลอดแต่กลับไม่ได้รับการแก้ไขและไม่สามารถติดตามความคืบหน้าของการแก้ปัญหาได้ จึงมีความจำเป็นต้องเขียนมาที่ท่าน เพื่อขอให้ช่วยเข้ามาแก้ปัญหาและวางแผนการแก้ไขปัญหา โดยมีใจความของปัญหา และข้อสงสัยดังนี้

1. สาธารณูปโภคขั้นพื้นฐานของพื้นที่ ไม่ตอบสนองต่อหลังคาเรือนในพื้นที่

-1.1ท่อระบายน้ำ และน้ำท่วมขัง
ท่อระบายน้ำของเดิม ถูกทำลายระหว่างการก่อสร้างโครงการชุมชน และไม่มีการแก้ไข ไม่มีการเดินท่อใหม่ หรือซ่อมแซม เมื่อฝนตกน้ำไร้ที่ระบายทำให้มีการท่วมขังรวมกับขยะ และเน่าเสีย ทำให้น้ำในบึงนายพลมีปริมาณเพิ่มขึ้นจากเดิมสูง และขุ่นเน่ากว่าเดิมมาก เมื่อน้ำบนถนนไม่สามารถระบายทิ้งไปด้านหน้าได้ตามปกติ เพราะการก่อสร้างของชุมชนทำลายท่อระบายน้ำ ทำให้น้ำไหลมาลงที่บึง กระทบบ้านที่อาศัยอยู่ก่อน และเกิดปัญหาน้ำในบึงขึ้นท่วมบ้าน ต้องเสียเงินเป็นแสนเพื่อดูดน้ำออก

-1.2 แสงสว่างไม่เพียงพอ
ตลอดแนวถนนหลวง ของประชาร่วมใจ 43 โดยเฉพาะอย่างยิ่ง ในส่วนที่มีการก่อสร้างชุมชน และบ้านอาศัย

-1.3 การเก็บขยะในพื้นที่
ประชากรในพื้นที่ที่เพิ่มขึ้นแต่ไม่มีการจัดการขยะที่มีประสิทธิภาพ ไม่มีการกำหนดจุดทิ้งขยะของชุมชนให้ชัดเจน และจำนวนรอบการเก็บขยะไม่เพิ่มตามให้สอดคล้องกับผู้อยู่อาศัย

-1.4 ถนนเสียหาย
--1.4.1ถนนทรุดโทรมจากการที่รถบรรทุกก่อสร้าง ขนดิน อุปกรณ์ และของม่น้ำหนัก วิ่งเป็นจำนวนมาก จนถนนเสียหาย พัง เป็นหลุม และแตกหักหลายจุด
--1.4.2 เนื่องจากมีรถบรรทุกก่อสร้างวิ่งเป็นจำนวนมาก และมีรถเข้าออกในซอยเยอะ ทำให้ชาวบ้านมีการสร้างลูกระนาดที่ไม่ได้มาตรฐานและสูงเกินขึ้น ทำให้เกิดอันตรายต่อรถยนต์ และคนขับ

2. การลุกล้ำพื้นที่สาธารณะ

- 2.1 มีการก่อสร้างต่อเติมหลังคา ทางลาด จากบ้านเอื้ออาทรมายังถนน เพื่อจอดรถ ทำเป็นร้านขายของ ล้ำแนวเขตมายังเขตถนน

- 2.2 มีการต่อเติมทางเข้าบ้านล้ำมายังบนเขตถนน

- 2.3 เนื่องจาก กทม ไม่จัดสรรพื้นที่ส่วนรวมหรือ พื้นที่จอดรถตามบ้านเรือนในแบบการก่อสร้าง ทำให้ชาวบ้านนำรถมาจอด 2 ข้างทางจากถนนที่กว้าง 3 เลน ตอนนี้เหลือเพียงแค่ช่องเดียวให้รถวิ่งได้

- 2.4 การบุกรุก ลุกล้ำที่ดินข้างเคียง

3. ขยะในพื้นที่

- 3.1 สืบเนื่องจากข้อ 1 ไม่มีการสรรพื้นที่ในการทิ้งขยะ ทำให้ขยะล้นถนน รวมถึงมรการทิ้งขยะข้างบึงทำให้น้ำในบึงเน่าเสีย

- 3.2 ชาวบ้านเลี้ยงสุนัขจรจัดในพื้นที่ และมีการคุ้ยขยะ ทำให้พื้นที่สกปรกกว่าเดิม

4. ความปลอดภัย จากแสงสว่าง


จากปัญหาหลัก 4 ข้อด้านต้นที่กล่าวมา ข้าพเจ้าเชื่อว่าท่าน สก.นฤนันมนต์ มีความสามารถในการมองเห็นและแก้ปัญหาอย่างยั่งยืนเพื่อความประโยชน์ของผู้อยู่อาศัยเดิมในพื้นที่และชุมชนที่กำลังเพิ่มขึ้นเรื่อยๆอีกหลายร้อยหลังคาเรือน โปรดช่วยแก้ปัญหาเหล่านี้ ณ เวลาที่ยังแก้ไขได้แต่เนิ่นๆ ถ้าชุมชนขึ้นครบหมด จะกลายเป็นปัญหาที่ไม่สามารถแก้ไขได้อีก

ณ ตอนนี้ สิ่งที่ข้าพเจ้าต้องการให้แก้ไขเป็นอย่างแรกคือการสร้างท่อระบายน้ำจากหน้าบ้าน 252 ประชาร่วมใจ 43 และทางระบายน้ำตลอดทาง ออกไปยังคลองด้านหน้าซอย เพื่อลดน้ำท่วมขังเวลาฝนตก ระดับน้ำในบึง และน้ำเน่าเสีย

ปัญหาหลักตอนนี้คือ กทม ทำการย้ายชุมชนมา พอมีการสร้างชุมชม เมื่อประมาณ 3 ปีที่แล้ว ได้มีการสร้างทับ - รื้อ ท่อระบายน้ำหลัก จาก ทางด้านในสุดซอย ที่ระบายไปยัง คลองด้านหน้าซอย

ทำให้น้ำในพื้นที่ไม่ระบายท่วมขังแล้วไหลลงบึง

ปัญหาตามมาคือน้ำเริ่มมีคุณภาพแย่ลงเรื่อยๆ เพราะน้ำที่ไหลลงมา กวาดขยะของเน่าเสียลงมาในบึง กนะทบต่อบ้านอาศัยที่ติดบึงที่อยู่มาก่อนชุมชนจะเข้ามา

ตอนนี้แค่ฝนตกเบาๆ ก็ท่วมหน้าบ้านแล้ว เพราะท่อระบายน้ำไปคลองด้านหน้า ที่เคยมี ตอนนี้ไม่มีแล้ว

ผ่านหมา 3 หน้าฝนแล้ว ผมร้องเรียนมาตลอด ไม่มีการแก้ไขเลย

หน้าฝนนี้จะท่วมบ้านผม บ้านด้านใน อีกรอบครับ เพียงเพราะคนรุ่นก่อนไม่ควบคุมการก่อสร้างทำให้ท่อระบายน้ำถูกทำลายหมด

ที่สำคัญคือ บ้านชุมชนยังมีการก่อสร้างเพิ่มขึ้นเรื่อยๆ และยังไม่มีการทำการวางระบบท่อระบายน้ำใหม่ ถ้าครบขึ้นมาอีก 200 หลัง จะยิ่งไม่สามารถแก้ได้ครับ

การย้ายปัญหาจากที่หนึ่งมาลงอีกที่โดยไม่มีการวางรากฐาน ก็ไม่ต่างกับการย้ายปัญหาที่นึงมาอีกที่นึงครับ